OzLabs/hebrew-wiki-articles huggingface dataset:
למינה גרעינית

הלמינה היא רשתות סבוכות של חלבונים המחזיקות ומייצבות את המעטפת, אשר מהוות חלק מסיבי הביניים של התא. הלמינה היא רשת בתוך הגרעין של רוב התאים. היא מורכבת מסיבי ביניים וקרום חלבונים הקשורים. מלבד מתן תמיכה מכנית, הלמינה הגרעינית מסדירה תהליכים חשובים בתא כגון שכפול ה-DNA ואת חלוקת התא. בנוסף, היא משתתפת בארגון הכרומטין  וזה מנחה את קומפלקס הנקבובית הגרעינית המוטבע על גרעיני המעטפה.

הלמינה הגרעינית מזוהה עם הפן הפנימי הכפול של המעטפת הדו-שכבתית של הגרעין ואילו הפן החיצוני רציף עם רשתית תוך-פלזמית. הלמינה הגרעינית דומה למבנה המטריקס בגרעין, אבל האחרון משתרעת לאורך נוקלאופלזמה.

בגנום החולייתנים, הלמינה הגרעינית מקודדת על ידי שלושה גנים. על ידי שחבור חליפי, לפחות שבעה פוליפפטידים שונים (גרסאות אחוי) מתקבלים, לחלקן ספציפית תפקיד חשוב בתא זרע בשלב הארגון מחדש של הכרומטין במהלך המיוזה. לא לכל היצורים יש את אותו מספר של גנים קידוד ללמינה; לדרוזופילה למשל רק 2 גנים, ואילו לCaenorhabditis elegans יש רק אחד.

== מבנה והרכב ==
תת היחידה של הסיב היא מונומר, חלבון ארוך בעל שני ראשים (מונומר = גן אחד), לא פעיל.
שני מונומרים מתלפפים זה בזה ויוצרים דימר.
שני דימרים מתלפפים אלו באלו ויוצרים טטרהמר.
וכך הלאה.
כלומר, מסיב דק נוצר סיב חזק ועבה המשמש לחיזוק. 

רק כאשר הוא מתעבה והופך לסיב בעל מבנה חיזוקי הוא הופך לפעיל.

== תפקיד והיבטי אינטראקציה ==
הלמינה הגרעינית מורכבת על ידי אינטראקציות של שני פוליפפטידים למין שבו אזורי סליל-α מלופפים זה סביב זה כדי ליצור מבנה מפותל α דו סלילי קוליד קויל, ואחריו עמותת ראש אל הזנב של הדימרים המרובים. הפולימר הליניארי המוארך מתארך רוחבית על ידי קשרים צדדיים של פולימרים, וכתוצאה מכך מבנה דו-ממדי שבבסיס מעטפת הגרעין. לצד מתן תמיכה מכנית בגרעין, הלמינה הגרעינית ממלא תפקיד חיוני בארגון הכרומטין, מחזור התא, שכפול הדנ"א, תיקון DNA, התמיינות תאי אפופטוזה.

== תפקיד הלמינה בזמן חלוקת הגרעין ==
הלמינה יכולה להימצא בשני מצבים : האחד במצב לא מזורחן ואז היא אחראית על ייצוב מעטפת הגרעין ובמצב בשני בו הלמינה במצב מזורחן. במצב זה תפקידה להתפרק ולאפשר לDNA להתחלק. כדי שהגרעין יוכל להתחלק לשני גרעינים צריכות להיווצר 2 מעטפות, ללמינה יש חלק בהתפרקות המעטפת לחתיכות קטנות (לא לרסיסים). לאחר ההתפרקות מתרחש תהליך הורדת הזירחון: הסרת הזרחנים מהחלבונים בלמינה והשבת הלמינה במצב הקודם של ייצוב מעטפת הגרעין, כלומר הDNA מתקשר שוב ללמינה ואז הממברנות מתחברות יחדיו והלמינה סוגרת מבפנים את הממברנה ויוצרת מעטפת חדשה.

== לקריאה נוספת ==
<div class="mw-content-ltr">
# The Cell: A Molecular Approach, Cooper & Hausman. 5th Edition. Pg. 357
# Tripathi K, Muralikrishna B and Parnaik VK (2009) Differential dynamics and stability of lamin A rod domain mutants IJIB, 5(1), 1-8
# Redwood AB, Perkins SM, Vanderwaal RP, Feng Z, Biehl KJ, Gonzalez-Suarez I, Morgado-Palacin L, Shi W, Sage J, Roti-Roti JL, Stewart CL, Zhang J, Gonzalo S (2011)
# Liu B, Wang J, Chan KM, Tjia WM, Deng W, Guan X, Huang JD, Li KM, Chau PY, Chen DJ, Pei D, Pendas AM, Cadiñanos J, López-Otín C, Tse HF, Hutchison C, Chen J, Cao Y, Cheah KS, Tryggvason K, Zhou Z (2005). "Genomic instability in laminopathy-based premature aging". Nat. Med. 
# Yozef Gruenbaum, Katherine L. Wilson, Amnon Harel, Michal Goldberg, Merav Cohen (2000). Nuclear Lamins – Structural Proteins with fundamental functions. Journal of Structural Biology 129, 313-323
</div>

==קישורים חיצוניים==

קטגוריה:תא
יהודה שהרבני

יהודה שהרבני (נולד ב-25 בדצמבר 1945) הוא כדורגלן עבר ישראלי ששיחק בעמדת החלוץ. במשך רוב הקריירה שיחק בקבוצת הכח רמת גן, ולזכותו 14 הופעות במדי נבחרת ישראל.

==קריירה==

שהרבני החל לשחק בקבוצת הכח רמת גן באמצע שנות השישים, וזכה עם הקבוצה בשתי אליפויות ושני גביעים בין 1965 ל-1973. בגמר גביע המדינה 1970/1971 הבקיע את שער הניצחון מול מכבי חיפה שהעניק לה את הגביע.

בעונת 1971/1972 בליגה הלאומית היה מלך השערים עם 21 שערים.

בעת שכיכב במדי הכח רמת גן, היה שהרבני הבועט הקבוע של כל הבעיטות החופשיות של הקבוצה בחלק ההתקפי: כדורי קרן, כדורי עונשין מוגבהים, כדורי עונשין אל השער ובעיטות 11. התפרסם במיוחד בזכות בעיטות העונשין המדויקות שלו, שכוונו פעמים רבות גם אל הפינות התחתונות של השער.

בשנת 1975 עבר שהרבני להפועל פתח תקווה, אך הקבוצה ירדה לליגה לאומית לראשונה בתולדותיה. שהרבני כבש באותה עונה 7 שערים והיה מלך שערי הקבוצה. בתום עונה זו עבר לשחק בבית"ר תל אביב, ובהמשך חזר לשחק שוב בהכח ר"ג.

==נבחרת לאומית==
שהרבני שיחק 14 פעמים במדי נבחרת ישראל. משחקו הראשון של היה במאי 1966 נגד נבחרת פינלנד, ומשחקו האחרון היה במאי 1973 מול נבחרת קוריאה הדרומית. במדי הנבחרת הבקיע שהרבני שני שערים, במשחק ידידות מול נבחרת אוסטרליה בנובמבר 1971.

==לאחר הפרישה==
בשנת 2002 היה בין חברי ועדה מיוחדת לבדיקת מצב הכדורגל בישראל.

בשנת 2010 היה בין ספורטאי העבר שקיבלו עיטורי כבוד על מפעל חיים מהכנסת.

מתחילת שנות ה-80 ועד תחילת שנות ה-10 של המאה ה-21, שימש שהרבני כמנהל מחלקת הספורט בעיריית רמת גן.

שהרבני שימש כפרשן בתוכנית שירים ושערים.

== תארים ==

=== תארים קבוצתיים ===
הכח רמת-גן

* אליפויות (2): 1964/1965, 1972/1973

* גביעי מדינה (2): 1968/1969, 1970/1971

=== תארים אישיים ===

* מלך השערים של הליגה הלאומית (1): 1971/1972

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הכח רמת גן
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:ישראלים ילידי עיראק
קטגוריה:רמת גן: כדורגלנים
קטגוריה:פרשני כדורגל ישראלים
קטגוריה:שירים ושערים
קטגוריה:ישראלים שנולדו ב-1944
גיזלה, ארכידוכסית אוסטריה

גיזלה, ארכידוכסית אוסטריה (12 ביולי 1856 - 27 ביולי 1932) הייתה בתו של פרנץ יוזף, קיסר אוסטריה ואשתו של לאופולד, נסיך בוואריה.

==ביוגרפיה==
גיזלה נולדה בלאקסנבורג ב-12 ביולי 1856, לקיסר פרנץ יוזף הראשון ולנסיכה סיסי נכדתו של מקסימיליאן הראשון יוזף, מלך בוואריה. גיזלה הייתה ביחסים קרובים מאוד עם אחיה רודולף, נסיך הכתר האוסטרי, והתאבדותו בשנת 1889 הייתה מכה קשה עבורה.

ב-20 באפריל 1873 התחתנה גיזלה במינכן עם לאופולד, נסיך בוואריה, נכדו של לודוויג הראשון, מלך בוואריה. נישואי השניים היו מאושרים, ונולדו להם 4 ילדים.

במהלך מלחמת העולם הראשונה שירתה גיזלה כאחות בבית חולים צבאי, בעוד בעלה שהועלה במהלך המלחמה לדרגת גנרלפלדמרשל, כיהן בתפקידים בכירים בחזית המזרחית.

לאחר המהפכה הגרמנית ברחו בני משפחתה מהעיר, אולם גיזלה שהייתה ידועה בכינוי "המלאכית מווינה" נשארה במינכן, ואף הצביעה בבחירות לרפובליקת ויימאר בשנת 1919. בשנת 1923 חגגו גיזלה ובעלה את חתונת הזהב שלהם, ובשנת 1930 מת בעלה לאופולד. שנתיים מאוחר יותר ב-27 ביולי 1932 מתה גיזלה בגיל 76, ונקברה על יד בעלה במינכן.

==משפחתה==
ב-20 באפריל 1873 התחתנה גיזלה עם לאופולד, נסיך בוואריה, אחיו של לודוויג השלישי, מלך בוואריה. נולדו להם 4 ילדים:
* אליזבת מריה, נסיכת בוואריה (1874–1957), התחתנה עם אוטו לודוויג פיליפ גראף פון ספרייד ובוטנהיים.
* אוגוסטה מריה, נסיכת בוואריה (1875–1964), התחתנה עם יוזף אוגוסט, ארכידוכס אוסטריה.
* גאורג, נסיך בוואריה (1880–1943), התחתן עם איזבלה, ארכידוכסית אוסטריה.
* קונרד, נסיך בוואריה (1883–1969) שהתחתן עם מריה בונה, נסיכת סבויה-ג'נובה.

== אילן יוחסין ==

== קישורים חיצוניים ==

* 

קטגוריה:בית הבסבורג
קטגוריה:ילידות 1856
קטגוריה:אוסטריות שנפטרו ב-1932
מסורן מצוי

מסורן מצוי (שם מדעי: Pristis pristis) הוא מין במשפחת המסורניים. מסורן זה נמצא בכל העולם בימים טרופיים וסובטרופים וכן באזורי מים מתוקים. 

מספר הפריטים במין זה הידרדר מאוד וכיום המסורן המצוי נחשב למין בסכנת הכחדה חמורה.

==תיאור==
אורכו המקסימלי של המסורן המצוי הוא 7.5 מטרים ומשקל של 500 עד 700 ק"ג, אולם האורך הנפוץ ביותר שלו נע סביב 2.5 מטרים. רבייתו מושגת באמצעות השרצה.

==תפוצה ומצב שימור==
בית הגידול של המסורן המצוי הוא בקרבת חופים טרופיים וסובטרופים, אך הוא גם חי באזורי מים מתוקים ותועדו מקרים בהם הוא נמצא בנהרות במרחק של עד כדי 1,340 קילומטרים מן הים. מסורנים צעירים מהמין נותרים במים מתוקים לאורך שנת חייהם הראשונה, בעוד שהמבוגרים יימצאו לרוב בקרבת החוף ובשפכי נהרות. פריטים שנולדו באגם ניקרגואה, מבלים את רוב חייהם, אף את כולם, אך ורק במים מתוקים.

כפי שמעיד שמו, המסורן המצוי היה נפוץ מאוד במימי העולם אך מצבו הורע מאוד ובימינו הוא מוגדר כמין בסכנת הכחדה על ידי האיגוד IUCN. ישנם אזורים מהם הוא נכחד כליל. האיום הגדול ביותר על חייו הוא דיג יתר והוא גם סובל מאובדן שטח מחייתו. המסורניים מוגנים בחלקים שונים בעולם והמסורן המצוי מופיע ברשימת אמנת וושינגטון, אך בפועל מתבצע דיג בלתי חוקי שלו ויכולות האכיפה של החוקים המגנים עליו אינן מועילות.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:מסורנאים
קטגוריה:מגה-פאונה ימית
קטגוריה:בעלי חיים שתוארו ב-1758
דיגבי הדרקון

דיגבי הדרקון (באנגלית: Digby Dragon) היא סדרת הנפשה ממוחשבת בריטית לילדים שיצרה סאלי האנטר, שעלתה לשידור ב-4 ביולי 2016. הסדרה מופקת בממלכה המאוחדת על ידי חברת Blue-Zoo Productions בעבור ניק ג'וניור. בישראל משודרת הסדרה בערוץ הופ!.

==עלילה==
דיגבי הוא דרקון מואנש שחי בארץ קסומה בשם קריית תפוח (במקור: Applecross Wood, "יער אפלקרוס"), יחד עם חבורת ידידים. עם הידידים נמנים יצורים הנמצאים לרוב ביערות אמיתיים, וכן גם מגוון של טרולים קסומים.

==דמויות==
*דיגבי - דרקון שלא יודע לנשוף אש או לעוף, מעריץ את רופוס האדום.
*פיזי איזי - פיה ורודה, וחברתו של דיגבי, מגושמת בקסמיה.
*צ'יפס - סנאי אשר אוהב מאוד אגוזים, חברו של דיגבי.
*קוטר - גובלין עצבני וחבר של דיגבי אשר יש לו שבלולי מחמד, גר בקרון של הרכב שלו - סקוטי.
*גריזל - שדונה גאוותנית ורשעית והבוסית של מונגו.
*מונגו - ינשוף שמן וכחול והעוזר של גריזל.
*אלברט - גירית זקן המנהל מכולת.
*ארצ'י - עכבר והעוזר של אלברט.

==קישורים חיצוניים==
* 

קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות הנפשה ממוחשבת
קטגוריה:סדרות ערוץ הופ!
קטגוריה:קצרמר טלוויזיה
גאורג, הדוכס הגדול של מקלנבורג-שטרליץ

גאורג, הדוכס הגדול של מקלנבורג-שטרליץ (; 12 באוגוסט 1779 – 6 בספטמבר 1860) היה הדוכס הגדול של מקלנבורג-שטרליץ בין השנים 1816–1860.

==ביוגרפיה==
גאורג נולד ב-12 באוגוסט 1779 בהנובר שהשתייכה לנסיכות הבוחר מהנובר, לקרל השני, דוכס מקלנבורג-שטרליץ, ולפרדריקה, נסיכת הסן-דרמשטדט, בתו של גאורג וילהלם, רוזן הסן-דרמשטדט. בהיותו בן 3 מתה אמו פרדריקה, נסיכת הסן-דרמשטדט, ואביו התחתן עם דודתו שרלוטה, נסיכת הסן-דרמשטדט, אולם אף היא מתה בשנת 1785. בעקבות כך שלח אביו את בני המשפחה לסבתם מריה לואיזה אלברטינה, רוזנת ליינינגן-דאכסבורג-פאלקנבורג-היידסהיים בדרמשטאדט, שם שהה עד להכתרתו של אביו כדוכס מקלנבורג-שטרליץ בשנת 1794.

זמן קצר לאחר ששב לנוישטרליץ, עבר גאורג ללמוד באוניברסיטת רוסטוק, שם למד עד לשנת 1799. לאחר סיום לימודיו נסע גאורג לברלין, שם התגורר אצל גיסו פרידריך וילהלם השלישי, מלך פרוסיה ואחותו המלכה לואיזה. בשנת 1802 נסע גאורג לאיטליה, ובשנת 1804 חזר לגרמניה והשתקע בדרמשטאדט.

לאחר קרב ינה-אאורשטדט נסע גאורג לפריז, וניהל דיון על כניסת מקלנבורג-שטרליץ לקונפדרציה של הריין, ובשנת 1814 השתתף בקונגרס וינה שבו הועלה אביו למעמד של דוכס גדול.

בשנת 1816 מת אביו קרל השני, הדוכס הגדול של מקלנבורג-שטרליץ, ובמקומו עלה גאורג לשלטון. גאורג שיפר מאוד את מערכת החינוך במדינה, ואף ביטל את הצמיתות בדוכסות. במהלך מהפכות 1848 התעוררה תסיסה בדוכסות למען חוקה יותר ליברלית, ובאוקטובר 1849 חוקק גאורג חוקה יותר ליברלית. בד בבד הכניס גם פרידריך פרנץ השני, הדוכס הגדול של מקלנבורג-שוורין אף הוא חוקה יותר ליברלית במדינתו.

ב-6 בספטמבר 1860 מת גאורג, ובמקומו עלה לשלטון בנו הבכור פרידריך וילהלם, הדוכס הגדול של מקלנבורג-שטרליץ.

==משפחתו==
בשנת 1817 התחתן גאורג עם מריה, נסיכת הסן-קאסל, בתם של פרידריך, נסיך הסן-קאסל וקרולינה, נסיכת נסאו-אוזינגן. לבני הזוג היו 4 ילדים:
* לואיזה, דוכסית מקלנבורג (1818–1842)
* פרידריך וילהלם, הדוכס הגדול של מקלנבורג-שטרליץ (1819–1904)
* קרולינה מריאנה, דוכסית מקלנבורג (1821–1876), התחתנה עם פרדריק השביעי, מלך דנמרק
* גאורג אוגוסט, דוכס מקלנבורג-שטרליץ (1824–1876)

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| גאורג, הדוכס הגדול של מקלנבורג-שטרליץ בית מקלנבורג-שטרליץ (ענף של בית מקלנבורג) נולד:12 באוגוסט 1779 מת:6 בספטמבר 1860
|-
| rowspan="1" align="center"| קרל השני
| rowspan="1" align="center"| הדוכסות הגדולה של מקלנבורג-שטרליץ 1816–1860
| rowspan="1" align="center"| פרידריך וילהלם
|}

קטגוריה:דוכסים גרמנים
קטגוריה:גרמנים שנולדו ב-1779
קטגוריה:גרמנים שנפטרו ב-1860
פרידריך וילהלם, הדוכס הגדול של מקלנבורג-שטרליץ

פרידריך וילהלם, הדוכס הגדול של מקלנבורג-שטרליץ (; 17 באוקטובר 1819 – 30 במאי 1904) היה הדוכס הגדול של מקלנבורג-שטרליץ בין השנים 1860–1904.

==ביוגרפיה==
פרידריך וילהלם נולד ב-17 באוקטובר 1819 בנוישטרליץ שהשתייכה לדוכסות הגדולה של מקלנבורג-שטרליץ, לגאורג, הדוכס הגדול של מקלנבורג-שטרליץ, ולמריה, נסיכת הסן-קאסל, בתו של פרידריך, נסיך הסן-קאסל. בצעירותו למד פרידריך וילהלם באוניברסיטת בון היסטוריה ומשפטים, ולאחר מכן ערך טיול באיטליה ובשווייץ. בנוסף הוציא פרידריך וילהלם תואר דוקטור למשפטים מאוניברסיטת אוקספורד.

ב-28 ביוני 1843 התחתן פרידריך וילהלם בארמון בקינגהאם בלונדון, עם בת דודתו הנסיכה אוגוסטה מקיימברידג', בתם של הנסיך אדולפוס, דוכס קיימברידג' ואוגוסטה, נסיכת הסן-קאסל, ונכדתו של ג'ורג' השלישי, מלך הממלכה המאוחדת, ונולדו להם שני ילדים.

בשנת 1860 מת אביו גאורג, הדוכס הגדול של מקלנבורג-שטרליץ, ובמקומו עלה פרידריך וילהלם לשלטון. פרידריך וילהלם היה עשיר גדול, ויותר ממחצית הקרקעות בדוכסות היו רכשו הפרטי. ב-12 באוגוסט 1862 קיבל פרידריך וילהלם מויקטוריה, מלכת הממלכה המאוחדת את תואר אביר מסדר הבירית.

בשנת 1866 הצטרפה הדוכסות בראשות פרידריך וילהלם לפרוסיה במלחמת אוסטריה–פרוסיה, ובשנת 1867 הצטרפה לקונפדרציה הצפון-גרמנית. בשנת 1870 לחמו כוחות הדוכסות לצד פרוסיה במלחמת צרפת–פרוסיה, ובשנת 1871 הצטרפה הדוכסות לאימפריה הגרמנית.

בשנת 1903 חגגו פרידריך וילהלם ואשתו הנסיכה אוגוסטה מקיימברידג' את חתונת היהלום שלהם, ולכבוד כך חילקו לכל אזרח בדוכסות 25 פניג.

ב-30 במאי 1904 מת פרידריך וילהלם, ובמקומו עלה לשלטון בנו אדולף פרידריך החמישי, הדוכס הגדול של מקלנבורג-שטרליץ.

==משפחתו==
בשנת 1843 התחתן פרידריך וילהלם עם בת דודתו הנסיכה אוגוסטה מקיימברידג', בתם של הנסיך אדולפוס, דוכס קיימברידג' ואוגוסטה, נסיכת הסן-קאסל. לבני הזוג היו שני ילדים:
* פרידריך וילהלם, נסיך הכתר של מקלנבורג-שטרליץ (1845)
* אדולף פרידריך החמישי, הדוכס הגדול של מקלנבורג-שטרליץ (1848–1914)

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| פרידריך וילהלם, הדוכס הגדול של מקלנבורג-שטרליץ בית מקלנבורג-שטרליץ (ענף של בית מקלנבורג) נולד:17 באוקטובר 1819 מת:30 במאי 1904
|-
| rowspan="1" align="center"| גאורג
| rowspan="1" align="center"| הדוכסות הגדולה של מקלנבורג-שטרליץ 1860–1904
| rowspan="1" align="center"| אדולף פרידריך החמישי
|}

קטגוריה:דוכסים גרמנים
קטגוריה:מסדר הבירית: אבירים וגבירות

קטגוריה:גרמנים שנולדו ב-1819
קטגוריה:נפטרים ב-1904
אהרן אבא בן יוחנן

רבי אהרן אבא בן יוחנן הלוי (נפטר בי"ח בתמוז ה'ת"ג, 5 ביולי 1643) היה רב וראש ישיבה, ראב"ד לבוב במחצית הראשונה של המאה ה-17 ומגדולי רבני דורו.

==ביוגרפיה==
חי ופעל בלבוב, תלמידו של רבי משולם פייבוש ב"ר ישראל שמואל. היה מחותנו של רבי מאיר ב"ר גדליה 

תשובות בהלכה ממנו נשתמרו בספרי השו"ת של בני דורו, הב"ח, מהר"ם לובלין, איתן האזרחי ואחרים.

על מצבת קברו בבית הקברות היהודי בלבוב נחרת:

בנו, רבי יוחנן, היה אף הוא רב בלבוב ותשובותיו מופיעות אף הן בספרי שו"ת. הוא נפטר שנתיים אחרי אביו בכ"ט בניסן ה'ת"ה (1645).

==לקריאה נוספת==
* אלעזר שכטר, קנת סופרים, לבוב תרנ"ב, עמ' מג. הערה 720 והמצוין שם.

==קישורים חיצוניים==
* 
* 
* 

==הערות שוליים==

קטגוריה:לבוב: רבנים
קטגוריה:ראשוני האחרונים
קטגוריה:נפטרים ב-1643
מקהלת מורן

מקהלת מורן עם המנצחת נעמי פארן במופע בחיפה במסגרת פסטיבל החג של החגים. דצמבר 2017
מקהלת מורן הוקמה ב-1986 במושב בית יצחק שבעמק חפר בידי נעמי פארן, המשמשת המנצחת והמנהלת המוזיקלית שלה מיום הקמתה. 

במשך השנים התרחבה המקהלה המקורי לחמישה הרכבים שחבריהם בני גילים שונים: מקהלת קטנטני מורן, המיועדת לילדים מגיל 4 ועד כיתה ב'; מקהלת צעירי מורן, שחבריה תלמידי כיתות ג' עד ו'; מקהלת מורן הייצוגית, שחבריה תלמידי כיתות ז' עד י"ב; אנסמבל זמרי מורן, שחבריו הם זמרים מקצועיים ובוגרי האקדמיה למוזיקה; ומקהלת הורי מורן.

בעשור השני של המאה ה-21, סך חברי המקהלות השונות הוא למעלה מ-250 איש - ילדים, בני נוער ומבוגרים. החינוך המוזיקלי כולל קריאת תווים, פיתוח קול, זמרה ושירה מקהלתית, תנועה ויכולת הופעה בימתית. 

המקהלות הגיעו במשך שנות פעילותן להישגים מוזיקליים וחינוכיים רבים וזכו בהוקרה מקצועית. הן השתתפו בתחרויות ובפסטיבלים בינלאומיים, מבצעות יצירות מקוריות של טובי המלחינים הישראלים ומשתתפות בקונצרטים של מיטב התזמורות בישראל. המקהלות מקיימות גם שיתופי פעולה עם התיאטרון הקאמרי ועם זמרים ומלחינים.

לצד זאת, מקהלות מורן פועלות גם לשם תרומה לקהילה באמצעות פעילות מוזיקלית משותפת עם ילדים מתרבויות שונות, נוער בסיכון, נוער בעל צרכים מיוחדים וילדים חולי סרטן בבית החולים שניידר. על רקע זה הוזמנה פארן להציג את מודל הפעילות המוזיקלית ואת אופן רתימתה לתרומה לקהילה בכנס מקצועי באוניברסיטת ייל בארצות הברית. 

למקהלת מורן אגודת ידידים הפעילה בישראל ובפריז. המקהלות פועלות כעמותה, ומסתייעות בתמיכה מקרנות ומתרומות.

לצד פארן, המנצחת והמנהלת של מקהלות מורן, פועלות שרית שטקלר, מנצחת המקהלות צעירי מורן וקטנטני מורן; כרמל עמית-אנטוקולסקי, מנצחת-משנה מאז 2009; הדס פארן-אסיה, מורה לקול במקהלות מורן; וכן הפסנתרנים אייל באט ואולג יקירביץ'.

== קישורים חיצוניים ==
* 
* [http://blinker.co.il/%D7%9B%D7%9C%D7%9C%D7%99/%D7%A9%D7%99%D7%A8%D7%AA-%D7%A0%D7%A2%D7%9E%D7%99/115161/ רותי ברמן, "שירת נעמי"]
 

קטגוריה:מקהלות בישראל
קטגוריה:מקהלות ילדים ונערים
סלפית (נפה)

נפת סלפית () היא אחת מ-16 נפות הרשות הפלסטינית. בירת הנפה והעיר הגדולה ביותר בה היא סלפית.
== גאוגרפיה ==
הנפה ממוקמת בצפון-מערב יהודה ושומרון וגובלת בנפת רמאללה ואל-בירה בדרום, בנפת שכם במזרח, ובנפת קלקיליה בצפון.

על פי הלשכה הפלסטינית המרכזית לסטטיסטיקה, חיו בנפה כ-64,129 נפשות באמצע שנת 2006. על פי מרשם האוכלסין של הלשכה לשנת 1997, חיו באותה שנה בנפה כ-46,671 נפשות, ומתוכם 7.7% פליטים. באותה שנה בנפה חיו כ-23,758 גברים וכ-22,913 נשים.

== יישובים ==

=== ערים ===

* סלפית

=== מועצות מקומיות ===

* בידיא
* בורקין
* דיר איסתיא

=== כפרים ===

==קישורים חיצוניים==

== הערות שוליים ==

*
קטגוריה:הרשות הפלסטינית: נפות
אדולף פרידריך החמישי, הדוכס הגדול של מקלנבורג-שטרליץ

אדולף פרידריך החמישי, הדוכס הגדול של מקלנבורג-שטרליץ (; 22 ביולי 1848 – 11 ביוני 1914) היה הדוכס הגדול של מקלנבורג-שטרליץ בין השנים 1904–1914.

==ביוגרפיה==
אדולף פרידריך נולד ב-22 ביולי 1848 בנוישטרליץ שהשתייכה לדוכסות הגדולה של מקלנבורג-שטרליץ, לפרידריך וילהלם, הדוכס הגדול של מקלנבורג-שטרליץ, ולנסיכה אוגוסטה מקיימברידג', בתו של הנסיך אדולפוס, דוכס קיימברידג'.

אדולף פרידריך לחם במלחמת צרפת–פרוסיה, והשתתף לאחר מכן בטקס הכתרת וילהלם הראשון לקיסר גרמניה בוורסאי.

בשנת 1904 מת אביו פרידריך וילהלם, הדוכס הגדול של מקלנבורג-שטרליץ, ובמקומו עלה אדולף פרידריך לשלטון. בשנת 1907 ניסה אדולף פרידריך להעניק חוקה לדוכסות, אולם נתקל בהתנגדות מצד האצולה. בניסיון לשכנע את האצולה, הבטיח אדולף פרידריך שייתן 2.5 מיליון דולר לקופת המדינה, אולם הניסיון נכשל. ניסיון נוסף שעשה אדולף פרידריך בשנת 1912 נכשל גם הוא. בינואר 1914 נאמר על אדולף פרידריך שהוא האיש השני העשיר ביותר בגרמניה, לאחר וילהלם השני, קיסר גרמניה, והונו נאמד ב-88,750,000 דולר.

ב-11 ביוני 1914 מת אדולף פרידריך בברלין, ובמקומו עלה לשלטון בנו אדולף פרידריך השישי, הדוכס הגדול של מקלנבורג-שטרליץ.

==משפחתו==
בשנת 1877 התחתן אדולף פרידריך החמישי עם אליזבת, נסיכת אנהלט, בתם של פרידריך הראשון, דוכס אנהלט ואנטוינטה, נסיכת סקסוניה-אלטנבורג. לבני הזוג היו 4 ילדים:
* מריה, דוכסית מקלנבורג (1878–1948), התחתנה עם גאורג, רוזן יאמטל, ולאחריו התחתנה עם יוליוס ארנסט, נסיך ליפה
* יוטה, דוכסית מקלנבורג (1880–1946), התחתנה עם דנילו, נסיך הכתר של מונטנגרו
* אדולף פרידריך השישי, הדוכס הגדול של מקלנבורג-שטרליץ (1882–1918)
* קרל בורווין, דוכס מקלנבורג-שטרליץ (1888–1908)

== אילן יוחסין ==

==קישורים חיצוניים==

* 

{| class="wikitable" align="center" style="margin:auto;"
|-
| colspan="3" align="center"| אדולף פרידריך החמישי, הדוכס הגדול של מקלנבורג-שטרליץ בית מקלנבורג-שטרליץ (ענף של בית מקלנבורג) נולד:22 ביולי 1848 מת:11 ביוני 1914
|-
| rowspan="1" align="center"| פרידריך וילהלם
| rowspan="1" align="center"| הדוכסות הגדולה של מקלנבורג-שטרליץ 1904–1914
| rowspan="1" align="center"| אדולף פרידריך השישי
|}

קטגוריה:דוכסי מקלנבורג-שטרליץ
קטגוריה:ילידי 1848

קטגוריה:גרמנים שנפטרו ב-1914
אדולף פרידריך השישי, הדוכס הגדול של מקלנבורג-שטרליץ

אדולף פרידריך השישי, הדוכס הגדול של מקלנבורג-שטרליץ (; 17 ביוני 1882 – 23 בפברואר 1918) היה הדוכס הגדול של מקלנבורג-שטרליץ בין השנים 1914–1918.

==ביוגרפיה==
אדולף פרידריך נולד ב-17 ביוני 1882 בנוישטרליץ שהשתייכה לדוכסות הגדולה של מקלנבורג-שטרליץ, לאדולף פרידריך החמישי, הדוכס הגדול של מקלנבורג-שטרליץ, ולאליזבת, נסיכת אנהלט, בתם של פרידריך הראשון, דוכס אנהלט ואנטוינטה, נסיכת סקסוניה-אלטנבורג. אדולף פרידריך למד בגימנסיה בדרזדן, ולאחר מכן למד באוניברסיטת מינכן משפטים.

אדולף פרידריך סיכם עם אחיו קרל בורווין, דוכס מקלנבורג-שטרליץ שהוא יינשא וימשיך את השושלת, בעוד אדולף פרידריך יקדיש את חייו לציור. אולם ההסכם לא התממש לבסוף, עקב מותו של קרל בורווין בדו-קרב עם גיסם גאורג, רוזן יאמטל בשנת 1908.

בשנת 1914 מת אביו אדולף פרידריך החמישי, הדוכס הגדול של מקלנבורג-שטרליץ, ובמקומו עלה אדולף פרידריך לשלטון. בשנת 1908 יצר אדולף פרידריך קשר עם מפאלדה סלבטיני שנהייתה לפילגשו, והיו לו ממנה 2 ילדים לא חוקיים.

ב-23 בפברואר 1918 התאבד אדולף פרידריך, ללא שהשאיר בנים אחריו, ויורשו קרל מיכאל, דוכס מקלנבורג ויתר על התואר, ומשום כך קיבל את נחלותיו פרידריך פרנץ הרביעי, הדוכס הגדול של מקלנבורג-שוורין שהיה בן דודו. בצוואתו הותיר אדולף פרידריך את כל הונו שנאמד ב-30 מיליון דולר לכריסטיאן לודוויג, דוכס מקלנבורג, בתנאי שיהיה הדוכס הגדול של מקלנבורג-שטרליץ, ולא יקבל רק 3 מיליון דולר.

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| אדולף פרידריך השישי, הדוכס הגדול של מקלנבורג-שטרליץ בית מקלנבורג-שטרליץ (ענף של בית מקלנבורג) נולד:17 ביוני 1882 מת:23 בפברואר 1918
|-
| rowspan="1" align="center"| אדולף פרידריך החמישי
| rowspan="1" align="center"| הדוכסות הגדולה של מקלנבורג-שטרליץ 1914–1918
| rowspan="1" align="center"| פרידריך פרנץ הרביעי
|}

קטגוריה:דוכסי מקלנבורג-שטרליץ
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי צלב הברזל
קטגוריה:המסדר הוויקטוריאני המלכותי: אבירים וגבירות מפקדים
קטגוריה:גנרלים בצבא הקיסרות הגרמנית
קטגוריה:מתאבדים: אנשי צבא גרמנים
קטגוריה:גרמנים שנולדו ב-1882
קטגוריה:גרמנים שנפטרו ב-1918
רוז מטוקיו

[[איוה איקוקו טוג'ורי, "שושנת טוקיו" הידועה ביותר, בשיחה לאחר המלחמה עם חיילים ועיתונאים אמריקנים.]]
שושנת טוקיו (באנגלית: Tokyo Rose; ביפנית: 東京ローズ) היה שם כללי שנתנו כוחות בעלות הברית (ובפרט אנשי הכוחות המזוינים של ארצות הברית) אשר לחמו במסגרת המערכה באסיה ובאוקיינוס השקט במלחמת העולם השנייה, לשדרניות דוברות אנגלית אשר פעלו בשירות התעמולה של האימפריה היפנית. השידורים כוונו אל בעלות הברית מתוך כוונה לפגוע במורל החיילים. עם זאת, לא הייתה להם השפעה שכזו והן אף שעשעו את החיילים האמריקנים, שנהנו משידורים בשפה אנגלית טובה, בעוד אל התוכן הם התייחסו בביטול או ניסו להבין בין השורות כיצד מתייחסים היפנים לפעולותיהם הצבאיות. מרבית השידורים הללו שודרו במסגרת תוכנית שנקראה "שעת האפס" , והם לוו במוזיקה עממית אמריקאית ובפרשנויות על חדשות מאמריקה.

היו בערך 12 נשים שפעלו במסגרת זו, אולם הכינוי "שושנת טוקיו", מזוהה יותר מכל עם איוה איקוקו טוג'ורי. איוה הייתה אזרחית אמריקאית, אולם נתקעה ביפן עם פרוץ המלחמה. היא דיברה במסגרת "שעת האפס" במשך 75 דקות בין 6:00 ל-7:15 אחר הצהריים על פי שעון טוקיו, והייתה פופולרית במיוחד בשל האנגלית המשובחת שלה. היא שידרה תחת השם "אנני היתומה". לאחר המלחמה היא נשפטה בארצות הברית, אולם ככל הנראה היא הוכרחה לעבוד בשירות התעמולה היפני בעל כורחה. לאורך כל המלחמה היא סרבה לוותר על אזרחותה האמריקאית, ולעיתים עיוותה באמצעות לשונה או לחייה את המילים בשידוריה, כך שהן נשמעו מגוחכות. או הזהירה את המאזינים שהיא מנסה להשפיע על המורל שלהם.

חלק מהמפקדים האמריקאים מצאו את השידורים מדאיגים, כיוון שהיפניות ידעו לנקוב בשמות של יחידות ומספרים בדיוק מפתיע. אם כי לא נמצאו הקלטות המאשרות טענה זו. האמריקנים מצידם הפעילו שדרנית יפנית ששידרה שידורי תעמולה בשפה היפנית תחת השם מיטו יאשימה . בתקופת הכיבוש האמריקאי ביפן, הייתה פופולרית תוכנית רדיו אמריקאית שנקראה "משה טוקיו" (Tokyo Mose) אשר הייתה פרודיה על שושנת טוקיו ונועדה לבדר את החיילים האמריקאים המוצבים ביפן. התוכנית שודרה בידי עיתונאי בשם וולטר קנר .

השוואות מקובלות ל"שושנת טוקיו" הם "לורד האו האו" (Lord Haw-Haw), כינוי לעג שבו השתמשו בבריטניה כלפי שדרי תעמולה של גרמניה הנאצית ששודרו בידי שדרנים בריטים (ברובם בידי ויליאם ג'ויס), ו"אקסיס סאלי" , כינוי בו כינו את שידוריהן בשפה האנגלית של מילדרד גילארס (אמריקנית-גרמנית שפעלה בשירות גרמניה) וריטה זוקה (שפעלה בשירות איטליה הפשיסטית).

==ראו גם==
* קול הרע"ם מקהיר

==קישורים חיצוניים==

* [http://www.earthstation1.com/Tokyo_Rose.html מבחר מהשידורים]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תעמולה במלחמת העולם השנייה
קטגוריה:יפן במלחמת העולם השנייה
קטגוריה:זירת אסיה והאוקיינוס השקט במלחמת העולם השנייה
קטגוריה:יחסי ארצות הברית – יפן
קטגוריה:מחלוקות ברדיו
הנסיכה אוגוסטה מקיימברידג'

הנסיכה אוגוסטה מקיימברידג (באנגלית: Princess Augusta of Cambridge; 19 ביולי 1822 – 5 בדצמבר 1916) הייתה בת למשפחת המלוכה הבריטית, נכדתו של ג'ורג' השלישי ואשתו של פרידריך וילהלם, הדוכס הגדול של מקלנבורג-שטרליץ.

==ביוגרפיה==
אוגוסטה נולדה בהנובר ב-19 ביולי 1822, לנסיך אדולפוס, דוכס קיימברידג', הצעיר ביותר מבין הבנים שהגיעו לבגרות של ג'ורג' השלישי, מלך הממלכה המאוחדת ושל שארלוט ממקלנבורג-שטרליץ. אמה הייתה אוגוסטה, נסיכת הסן-קאסל, בתו של פרידריך, נסיך הסן-קאסל. אוגוסטה הוטבלה ב-16 באוגוסט 1822 בבית קיימברידג' שבהנובר, וסנדקיה היו סבתה קרולינה, נסיכת נסאו-אוזינגן, דודתה לואיזה, נסיכת נסאו-אוזינגן, ולואיזה, נסיכת הסן.

אוגוסטה בילתה את שנותיה הראשונות בהנובר, שם אביה כיהן כמשנה למלך בשמו של דודה ג'ורג' הרביעי, מלך הממלכה המאוחדת ואחריו ויליאם הרביעי, מלך הממלכה המאוחדת.

ב-28 ביוני 1843 התחתנה אוגוסטה בארמון בקינגהאם בלונדון, עם בן דודה פרידריך וילהלם, נסיך הכתר של מקלנבורג-שטרליץ, ונולדו להם שני ילדים. בשנת 1860 מת חמיה גאורג, הדוכס הגדול של מקלנבורג-שטרליץ, ובעלה עלה לשלטון במקומו כפרידריך וילהלם, הדוכס הגדול של מקלנבורג-שטרליץ.

על אף שאוגוסטה התגוררה בגרמניה, היא נהגה לבקר את אמה פעמים רבות בארמון קנזינגטון שם התגוררה. לאחר מות אמה בשנת 1899 רכשה אוגוסטה בית על יד השער של ארמון בקינגהאם, והתגוררה בו בחלק השנה, עד שלא יכלה עקב זקנתה לבקר מחוץ לגרמניה.

לקראת טקס הכתרתם של אדוארד השביעי, מלך הממלכה המאוחדת ואשתו המלכה אלכסנדרה בשנת 1901, התייעץ עמה דוכס נורפוק על ענייני הנימוסים ואורחות הלבוש, משום שאוגוסטה זכרה את טקס הכתרה של ויליאם הרביעי, מלך הממלכה המאוחדת ואשתו המלכה אדלייד כשהייתה בת 9, ואת טקס ההכתרה של ויקטוריה, מלכת הממלכה המאוחדת בהיותה בת 16.

בשנת 1904 מת בעלה פרידריך וילהלם, הדוכס הגדול של מקלנבורג-שטרליץ, ובנה אדולף פרידריך החמישי, הדוכס הגדול של מקלנבורג-שטרליץ עלה לשלטון במקומו.

לאוגוסטה היו קשרים הדוקים עם אחייניתה מרי מטק, אולם נבצר ממנה להגיע לטקס הכתרתה למלכת בריטניה יחד עם בעלה ג'ורג' החמישי, מלך הממלכה המאוחדת בשנת 1911, עקב זקנתה וגילה המופלג.

עם פרוץ מלחמת העולם הראשונה השעתה ממשלת בריטניה את קצבתה כחברת בית המלוכה הבריטי, אולם אוגוסטה קיבלה מכתבים מאחייניתה מרי, מלכת בריטניה דרך שגרירות שוודיה.

ב-5 בדצמבר 1916 מתה אוגוסטה בביתה שבנוישטרליץ, כשבעת מותה היא הייתה הנכדה האחרונה של ג'ורג' השלישי, מלך הממלכה המאוחדת ששרדה בחיים, ובנוסף, היא הייתה הנסיכה הבריטית שחיה הכי הרבה שנים עד אז.

==משפחתה==
בשנת 1843 התחתנה אוגוסטה עם בן דודה פרידריך וילהלם, הדוכס הגדול של מקלנבורג-שטרליץ, ממנו נולדו לה 2 ילדים:
* פרידריך וילהלם, נסיך הכתר של מקלנבורג-שטרליץ (1845)
* אדולף פרידריך החמישי, הדוכס הגדול של מקלנבורג-שטרליץ (1848–1914)

==אילן יוחסין==

==קישורים חיצוניים==

קטגוריה:נסיכות בריטיות
קטגוריה:נסיכות גרמניות
קטגוריה:בית הנובר
קטגוריה:ילידות 1822
קטגוריה:נפטרות ב-1916
אלפונסו דה-פורטגו

אלפונסו אנטוניו ויסנטה אדוארדו אנחל בלאס פרנסיסקו דה בורחה קבזה דה וקה אי לגיטון (בספרדית: Alfonso Antonio Vicente Eduardo Angel Blas Francisco de Borja Cabeza de Vaca y Leighton, 11 באוקטובר 1928 - 12 במאי 1957) נודע בשם אלפונסו דה-פורטגו היה נהג מרוצים ספרדי שנהרג במהלך מרוץ בו השתתף. דה-פורטגו היה גם טייס והתחרה בהחלקה במזחלת באולימפיאדת החורף בשנת 1957.

==ביוגרפיה==
דה-פורטיגו נולד בלונדון, נצר לאחת השושלות החשובות בספרד. אביו, אנטוניו קבזה דה וקה, מת במהלך משחק פולו. אמו, אולגה לגיטון, ממוצא אירי, הייתה נשואה לפרנסיס ג'ון מקי, שהיה מבוגר ממנה ב-40 שנה. פרנסיס, שהיה הבעלים של בית השקעות, שלח יד בנפשו לאחר שחלה במחלה קשה והוריש לאולגה הון רב. לאחר מותו של פרנסיס נישאה לאנטוניו ולזוג נולד בנם, אלפונסו. אלפונסו היה דובר ארבע שפות והתחרה במגוון רחב של תחרויות ספורט: פולו, רוכב סוסים במרוצי מכשולים, שחייה, טניס וקליעה. בגיל 17 קיבל רישיון טיס.

==קריירת מרוצים==
דה-פורטיגו החל להתחרות במרוצי מכוניות בשנת 1953 לאחר שלואיג'י קינטי, יבואן של דגמי פרארי לארצות הברית, ביקש ממנו להצטרף אליו כנהג משנה במרוץ הקרארה פאנאמריקה. בשנת 1954 התחרה במירוץ 1000 הק"מ של בואנוס איירס. דה-פורטיגו ניצח בשישה מרוצים חשובים ביניהם הטור דה-פראנס למכוניות, הגרנד פרי של פורטו ופעמיים בגביע המושל של נסאו. במירוץ שהתקיים בנסאו בשנת 1956 נצמד דה-פורטיגו למכונית שלפניו עד למרחק סנטימטרים ספורים, תוך שהוא נוסע במהירות גבוהה. בלימה של הרכב שלפניו חייבה אותו לבלום בחוזקה ושתי המכוניות החליקו לאורך 180 מטרים.

בשנים 1956 ו-1957 התחרה בחמישה מרוצים עבור קבוצת פרארי במסגרת אליפות הפורמולה 1. השיג השיא היה מקום שני בגרנד פרי בריטניה.

==מזחלות שלג==
בשנת 1956 החליט לייצג את ספרד ולהתחרות בגלישה במזחלת במסגרת אולימפיאדת החורף שהתקיימה בקורטינה ד'אמפצו, איטליה. הוא ערך מספר אימונים בודדים בגלישה בשווייץ, לאחריהן קנה מזחלת. למרות שזאת הייתה התחרות הראשונה עבורו סיים במקום הרביעי והיה רחוק רק 0.16 שניות מזכייה במדליה. באליפות העולם שהתקיימה בשנת 1957 בסנט מוריץ, שווייץ זכה במדליית הארד.

==מותו==
האנדטרה לזכר הרוגי התאונה בה מצא דה-פוטיגו את מותו
ב-12 במאי 1957 לקח דה-פורטגו חלק יחד עם אדמונד נלסון, נהג המשנה, במרוץ המילה מילייה. כ-70 ק"מ לפני ברשה, נקודת הסיום של המרוץ, התפוצץ צמיג הפרארי 335S בה נהג. כתוצאה מהפיצוץ נכנס הרכב לסחרור וסטה לתוך קהל הצופים. מפגיעת הרכב נהרגו תשעה צופים, בהם חמישה ילדים. שניים מהילדים ההרוגים נפגעו מחתיכות בטון, שנקרעו מהכביש והועפו באוויר. נלסון ודה-פורטיגו נהרגו באופן מיידי, וגופותיהם הושחתו בצורה קשה.

בעקבות התאונה הקשה הופסקו כל מרוצי הכביש באיטליה. התאונה סימנה את סופו של מרוץ המילה מילייה, שלא שב להתקיים עוד באופן תחרותי.

התאונה מתוארת בסרט פרארי (2023).

לאחר מותו נקראה אחת הפניות במסלול מזחלות השלג של סנט מוריץ על שמו של דה-פורטיגו.

==חייו האישיים==
בשנת 1949 נישא לקרול מק'דניאל, נערת שעשועים אמריקאית. לזוג נולדו שני ילדים. בשנת 1957 היה הזוג בתהליכים סופיים של גירושים על מנת שיוכל לממש ככדין את נישואיו לדוגמנית דוריאן ליי. במהלך נישואיו ניהל רומן גם עם השחקנית לינדה כריסטיאן.

==קישורים חיצוניים==

* 

==הערות שוליים==

קטגוריה:נהגי מכוניות מרוץ ספרדים
קטגוריה:נהגי קבוצת פרארי
קטגוריה:נהגי מכוניות מרוץ שנהרגו על המסלול
קטגוריה:ספרדים שנולדו ב-1928
קטגוריה:ספרדים שנפטרו ב-1957
טפסי עצים

טפסי עצים (שם מדעי: Certhiidae) הם משפחת ציפורי שיר החיות ביערות, מוסוות בתוך עלוות העצים. הן מסוגלות לטפס על גזעי העצים בצורה אנכית, ומכאן שמן. במשפחה זו 11 מינים. קרובים למשפחה זו הם הסיטה והכותלי. 
תפוצתם של עופות אלה הוא בחצי הכדור הצפוני מאלסקה עד צפון אפריקה.

== מאפיינים ==
לעופות אלה, שאורכם 8–12 ס"מ, יש מקור ארוך וכפוף המותאם לחילוץ חרקים ועכבישים מחורים בעץ. הם מסוגלים לנוע על העץ בצורה אנכית, בניגוד לשאר העופות, בעזרת ציפורניהם הכפופות, המותאמות לכך במיוחד. הזנבות שלהם מותאמים להישענות על העץ והם קצרים ונוקשים אצל רוב המינים. השריקות של ציפורים אלה דקות וצורמות.

הטפסים הם מונוגמיים וטריטוריאליים. הם מקננים בחורים בקליפות של הגזע או בסיעופי ענפים. הדגירה נעשית במשך 15 ימים והגוזלים פורחים מהקן לאחר כ-15 יום.

===מיון===
* משפחה טפסי עצים (Certhiidae)
**סוג Certhia - כולל 9 מינים.
**סוג Salpornis - כולל 2 מינים.

==קישורים חיצוניים==

* 

קטגוריה:בעלי חיים שתוארו ב-1820
קטגוריה:טקסונים שתוארו בידי ויליאם אלפורד לייך
קטגוריה:דרוראים
אורי שרגא פייבל שרייאר

הרב אורי שרגא פייבל שרייער אב בית דין בראדשין
הרב אורי שרגא פייבל הלוי שרייאר (תקע"ט, 1819 - ליל ה' בכסלו ה'תרנ"ט, 18 בנובמבר 1898) היה רב גליציאני, דיין ומהדיר ספרים. נשיא הכבוד של כמה תנועות ציוניות בגליציה.

== ביוגרפיה ==
נולד בבוהורודצ'אני. לרוניה טובה ולישראל משה שרייאר, שהיה סוחר עצים ממשפחה מיוחסת, דור שלישי לרבי אורי פייבל מדובינקה מחבר הספר "אור החכמה".

עם מות אביו בילדותו, התדרדר מצבה הכלכלי של המשפחה והם התפרנסו בדוחק מחנות מכולת שפתחה האם. אמו שלחה אותו לבית המדרש המקומי. רבי אברהם דוד מבוטשאטש שעבר בעיר, פגש אותו ושכנע את אמו למסור אותו לידיו כדי שיחנכו. הוא נסע עמו לביתו בבוטשאטש. בהמשך ההדיר והדפיס את ספריו של רבו זה וצירף להם את הגהותיו וחידושיו.

הרב אברהם דוד שידך אותו לבתו של אחד מנגידי בוצ'אץ', אליהו צבי גוטפריד, שקיבל על עצמו את פרנסת הילד עד לנישואיו. על חשבונו נשלח הילד לפודהייצה ללמוד אצל הרב נטע מלר. בהמשך למד אצל הרב שמחה יואל רובינשטיין מחבר "חלת לחם" שהתגורר בבוברקה הסמוכה ללבוב. בעת לימודיו בבוברקה הכיר את הרב יוסף שאול נתנזון והרב מרדכי זאב איטינגא, והשניים הסכימו שיישאר ללמוד תחת השגחתם עם הרב יצחק אהרן איטינגא שהיה צעיר ממנו בשנים ולימים כינה אותו בתשובותיו "מורי ורבי".

בגיל 16 שב לבוצ'אץ' ולמד במשך שנתיים בחברותא עם רבו-מאמצו. בתום שנתיים אלו נישא לארוסתו לבית גוטפריד והמשיך בלימודיו עם רבי אברהם דוד. במקביל הקימה אשתו בית מסחר שממנו התפרנס הזוג. לאחר פטירת רבו סירב להצעת רבנות בבוצ'אץ' והעדיף להתפרנס מבית המסחר שניהלה אשתו וללמוד בלא מחויבות ציבורית בבית המדרש. לאחר שרפה שפרצה בבוצ'אץ' בשנת ה'תרכ"א, 1861, וכילתה את בית המסחר, התמנה כרבה של עיר הולדתו בוהורודצ'אני (בראטשין).

== ספריו ==
* חיבוריו על כתבי רבו נדפסו בשמות "גידולי הקדש" ו"מקדש מעט" על הספר [http://beta.hebrewbooks.org/37191 דעת קדושים]..
* [http://beta.hebrewbooks.org/41531 משמרת הקודש] - הוספות ותשובות העוסקות בענייני הספר דעת קדושים ושאר עניינים.
* [http://beta.hebrewbooks.org/6774 אוהב משפט] - על הפולמוס בקהילת סיגט שרבי אורי שרגא פייבל היה אחד הבוררים בו.

== לקריאה נוספת ==
* נתן שטוקהומר, הרב אורי שרגא פייביל הלוי שרייאר ז"ל, בתוך: י"ל מימון (עורך), יובל המזרחי, ירושלים תשי"ב

==קישורים חיצוניים==
* 

קטגוריה:מהדירי ספרות תורנית
קטגוריה:מחברי ספרי הלכה
קטגוריה:ילידי 1819
קטגוריה:נפטרים ב-1898
חבלי יפן

יפן מחולקת לשמונה חבלי ארץ. חבלי יפן אינם יחידות שלטוניות רשמיות, אבל הם שומשו בידי הממשלה למטרות סטטיסטיקה מאז שנת 1905.

== רשימת החבלים ==
מהצפון לדרום, החבלים המסורתיים הם:
{| class="wikitable"
!#
!שם
!תיאור
!אוכלוסייה
!העיר הגדולה ביותר
|-
|bgcolor="#ccccff"|1
|bgcolor="#ccccff"|הוקאידו
|bgcolor="#ccccff"|האי הוקיאדו ואיים סמוכים לו
|bgcolor="#ccccff"|5,507,456
|bgcolor="#ccccff"|סאפורו
|-
|bgcolor="#ccccff"|2
|bgcolor="#ccccff"|טוהוקו
|bgcolor="#ccccff"|צפון הונשו
|bgcolor="#ccccff"|9,335,088
|bgcolor="#ccccff"|סנדאי
|-
|bgcolor="#ccccff"|3
|bgcolor="#ccccff"|קאנטו
|bgcolor="#ccccff"|מזרח הונשו
|bgcolor="#ccccff"|42,607,376
|bgcolor="#ccccff"|טוקיו
|-
| colspan="2" |איי נאנפו
|חלק ממטרופולין טוקיו
|
|
|-
|bgcolor="#ccccff"|4
|bgcolor="#ccccff"|צ'ובו
|bgcolor="#ccccff"|מרכז הונשו, כולל את הר פוג'י
|bgcolor="#ccccff"|21,714,995
|bgcolor="#ccccff"|נגויה
|-
| colspan="2" |הוקוריקו
|צפון-מערב צ'ובו
|
|קנאזווה
|-
| colspan="2" |Kōshin'etsu region
|צפון-מזרח צ'ובו
|
|ניאיגטה
|-
| colspan="2" |טוקאי
|דרום צ'ובו
|
|נגויה
|-
|bgcolor="#ccccff"|5
|bgcolor="#ccccff"|קנסאי
|bgcolor="#ccccff"|מרכז-מערב הונשו, כולל את הבירה לשעבר, קיוטו
|bgcolor="#ccccff"|22,755,030
|bgcolor="#ccccff"|אוסקה
|-
|bgcolor="#ccccff"|6
|bgcolor="#ccccff"|צ'וגוקו
|bgcolor="#ccccff"|מערב הונשו
|bgcolor="#ccccff"|7,561,899
|bgcolor="#ccccff"|הירושימה
|-
|bgcolor="#ccccff"|7
|bgcolor="#ccccff"|שיקוקו
|bgcolor="#ccccff"|אי
|bgcolor="#ccccff"|3,977,205
|bgcolor="#ccccff"|מצויאמה
|-
|bgcolor="#ccccff"|8
|bgcolor="#ccccff"|קיושו
|bgcolor="#ccccff"|אי
|bgcolor="#ccccff"|14,596,977
|bgcolor="#ccccff"|פוקואוקה
|-
| colspan="2" |צפון קיושו
|פוקואוקה, סאגה, נגסאקי ואויטה
|
|
|-
| colspan="2" |דרום קיושו
|קוממוטו, מיאזאקי וקגושימה
|
|
|-
| colspan="2" |אוקינאווה
|קבוצת איים בדרום יפן
|
|נהה
|}
כל חבל מכיל מספר מחוזות, למעט הוקאידו שמכיל רק את מחוז הוקאידו.

== ראו גם ==
* מחוזות יפן
* גאוגרפיה של יפן

== קישורים חיצוניים ==

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:יפן: חלוקה מנהלית
קטגוריה:אסיה: אזורים
ג'ון קרסון (שחקן)

ג'ון קרסון (באנגלית: John Carson; 28 בפברואר 1927 – 5 בנובמבר 2016) היה שחקן אנגלי המוכר מהופעותיו בקולנוע ובטלוויזיה.

==ביוגרפיה==
קרסון נולד בעיר קולומבו שבציילון. הופעת הבכורה שלו בקולנוע הייתה בשנת 1947, והוא פילס את דרכו כשהופיע בסרטים בריטים שנעשו בתקציב נמוך כמו "Seven Keys" (מ-1961); "Smokescreen" (מ-1964) ו-"Master Spy". מראהו הקודר וקולו המרושע (היו שהשוו אותו לשחקן ג'יימס מייסון) הוביל אותו לככב בסרטי אימה בהם "Night Caller" ו-"The Plague of the Zombies" (מ-1965); "The Man Who Haunted Himself" (מ-1970); ב-"Taste the Blood of Dracula" (מ-1970) והסרט "Captain Kronos – Vampire Hunter".

בנוסף להופעותיו בסרטי אימה ידוע קרסון מתפקידיו בסדרות הרפתקאות משנות השישים של המאה העשרים כגון "הרפתקאות רובין הוד", "הגומלים", "המלאך", , "הברון", "איש במזוודה", "The Champions" ו-"Department S".

בטלוויזיה שיחק קרסון באופרת הסבון "Emergency – Ward 10", בעיבוד לרומן "אייבנהו", בעיבוד ל"וילהלם טל", בתוכנית "תיאטרון הכורסה", בסדרה "המפקח מגרה", באנתולוגיה "Out of the Unknown", במיני-סדרה "אמה" בתפקיד מר נייטלי, בסדרה "Dixon of Dock Green", בסדרה המשפטית "Crown Court", בסדרה "Secret Army", בסדרה "הגומלים החדשים", ב"המקצוענים", "Tales of the Unexpected", בסדרה "Hammer House of Horror", בסדרת המדע בדיוני "דוקטור הו" (בסיפור "Snakedance"); ב-"Shaka Zulu" ובסדרה "פוארו". כמו כן היה קרסון קריין בפרסומות לטלוויזיה.

===חיים אישיים===
בת זוגו של קרסון הייתה לואנשיה פלמר . הוא נפטר בקייפטאון שבדרום אפריקה ב-5 בנובמבר 2016 בגיל 89.

==פילמוגרפיה==
===קולנוע===
* (1946) Conspiracy in Teheran
* (1955) Quentin Durward
* (1956) Ramsbottom Rides Again
* (1958) Intent to Kill
* (1959) The Lady Is a Square
* (1961) Seven Keys
* (1962) Guns of Darkness
* (1964) Smokescreen 
* (1964) Master Spy
* (1965) The Night Caller
* (1966) The Plague of the Zombies
* (1968) Thunderbird 6
* (1970) The Man Who Haunted Himself 
* (1970) Taste the Blood of Dracula
* (1974) Captain Kronos – Vampire Hunter
* (1987) City of Blood
* (1989) Coastwatcher
* (1990) Schweitzer
* (1992) The Sheltering Desert
* (1993) Woman of Desire
* מנדלה ודה קלרק (1997) Mandela and de Klerk
* חלומות על אפריקה (2000) I Dreamed of Africa
* (2008) The Deal
* (2008) Doomsday

===טלוויזיה===
* (1959) Emergency - Ward 10
* אייבנהו (1958–1959) Ivanhoe
* הרפתקאותיו של וילהלם טל (1959) The Adventures of William Tell
* תיאטרון הכורסה (1958–1959) Armchair Theatre
* הגומלים (1963–1965) The Avengers
* המפקח מגרה (1997) Maigret
* (1971) Out of the Unknown
* אמה (1972) Emma - בתפקיד מר נייטלי
* (1976) Dixon of Dock Green
* Crown Court
* (1976) The New Avengers
* (1977) Secret Army
* המקצוענים (1978) The Professionals
* (1979) Telford's Change
* (1980) Tales of the Unexpected
* (1980) Hammer House of Horror
* דוקטור הו (1983) Doctor Who
* (1986–1989) Shaka Zulu
* פוארו (2005) Poirot

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1927
קטגוריה:אנגלים שנפטרו ב-2016
עונת 1990 בגביע ליברטדורס

עונת 1990 בגביע ליברטדורס הייתה העונה ה-31 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-25 בפברואר 1990 ותחרות הסתיימה ב-10 באוקטובר 1990. בתחרות השתתפו 19 קבוצות מכל מדינות חברי הארגון למעט קולומביה. הסיבה לכך הייתה באיומים על השופטים על ידי ברוני הסמים. רק אתלטיקו נסיונל קיבלה אישור להשתתף וגם זה ללא אישור לשחק במגרשים הקולומביאנים.

התחרות הסתיימה בניצחון של קלוב אולימפיה בפעם השנייה בתולדות המועדון. 

==מתכונת התחרות==
בתחרות השתתפו 19 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. 

אם מספר קבוצות בבית זכו באותו מספר נקודות ההכרעה הייתה על ידי חוק שער חוץ, במידה וזה לא איפשר הכרעה הקבוצות ביצעו סדרת בעיטות עונשין. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==

===סדרת הגמר===

==קישורים חיצוניים==

* [http://www.rsssf.com/sacups/copa90.html פרטים על התחרות]

קטגוריה:תחרויות כדורגל ב-1990
קטגוריה:עונות בגביע ליברטדורס
חיוך מסוים (סרט)

חיוך מסוים (באנגלית: A Certain Smile) הוא סרט קולנוע אמריקאי מ-1958 מסוגה קולנועית של דרמה רומנטית.

התסריט מבוסס על ספרה השני של פרנסואז סאגאן "חיוך מסוים" (בצרפתית: Un certain sourire) משנת 1956.

כמו בשאר ספריה של סאגאן, הנושא המרכזי הוא רומן אהבה כשאחד מבני הזוג מבוגר מחברו, המסתיים בתוקף הנסיבות.

לתפקיד הראשי נבחרה השחקנית הצרפתייה קריסטין קארר שזה היה סרטה הראשון בהוליווד והקריירה שלה נמשכה שם זמן קצר. זה היה גם סרטו הראשון של ברדפורד דילמן ששיחק לצידה כחברה הצעיר.

הסרט היה מועמד לפרס אוסקר לעיצוב התלבושות הטוב ביותר, פרס אוסקר לשיר המקורי הטוב ביותר ופרס אוסקר על העיצוב האמנותי.

השיר A Certain Smile המושר בסרט על ידי ג'וני מאטיס הפך ללהיט שהאפיל בהצלחתו על זו של הסרט.

==תקציר העלילה==
דומיניק ואלון (קריסטין קארר) היא סטודנטית בת 19 בפקולטה למשפטים בסורבון. היא חברה של ברטראן (ברדפורד דילמן), אף הוא סטודנט בסורבון.

ברטראן לוקח את דומיניק לפגישה עם דודו לוק (רוסאנו בראצי) ואשתו פרנסואז (ג'ואן פונטיין). לוק הוא איש עסקים אמיד, גבר שרמנטי ויפה תואר שנשים נשבות בקסמו ואחת מהן היא דומיניק. ברטראן לעומתו הוא צעיר חסר ניסיון התלוי כלכלית באמו השתלטנית.

עד מהרה נשבית דומיניק בקסמו של לוק ומסכימה לצאת איתו לחופשה סודית בריביירה הצרפתית. הם משתכנים בוילה מהודרת והוא מרעיף עליה מכל טוב. דומיניק מפנטזת כי תקים בעתיד משפחה איתו ויהיו להם ילדים.

לוק קוטע לבסוף את החופשה בגלל עניינים בעסקיו ושניהם חוזרים לפריז. הוא מבקש מדומיניק לחזור להוריה בכפר אך היא נשארת בפריז ומגיעה לביקור לא מתוכנן לביתם של לוק ופרנסואז. למקום מגיע גם ברטראן שתוי ומטיח בפני דומיניק שהוא יודע על יחסיה עם לוק וכי היא טיפשה אם היא חושבת שלוק יעזוב למענה את אשתו.

לוק מתקשר לדומיניק ומודיע לה כי החליט לסיים את יחסיהם. היא אורבת לו בבית קפה ורואה שהוא נכנס לשם עם בחורה. לוק מבחין בה אך היא בורחת מהמקום ולבסוף נופלת מעולפת לפני מכונית (ניסיון התאבדות?). לוק נושא אותה לביתו ואז מבינה פרנסואז כי הוא בגד בה עם דומיניק.

היא מטפלת בדומיניק אך לא מאשימה אותה אלא רק את לוק. אביה של דומיניק מוזעק ולוקח אותה לביתם בכפר. פרנסואז אורזת את בגדיה ואומרת ללוק כי היא עוזבת אותו. לאחר שלוק מכה על חטא, משפיל את עצמו, כורע ברך לפניה ומבקש סליחה היא נעתרת לו.

לאחר חופשת הקיץ נפגשת דומיניק עם ברטראן ביום הלימודים הראשון בסורבון ושניהם צועדים לכיתות בלי להזכיר את אירועי הקיץ.

==קישורים חיצוניים==

* [https://www.youtube.com/watch?v=osB0ABVekUo ג'וני מאטיס שר "חיוך מסוים"], באתר יוטיוב
* [http://www.tcm.com/tcmdb/title/70560/A-Certain-Smile/ "חיוך מסוים"], באתר TCM

קטגוריה:סרטי 1958
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים מבוססי ספרים
קטגוריה:סרטי דרמה רומנטית
יוחנן מופס

יוחנן מוּפְס (באנגלית: Yochanan Muffs; 3 ביוני 1932 - 6 בדצמבר 2009) היה רב קונסרבטיבי אמריקאי ופרופסור למקרא וחקר המזרח הקדום בבית המדרש לרבנים באמריקה (JTS). פרסם מאמרים רבים במקרא, שפות שמיות, היסטוריה של המזרח הקדום ומחשבת ישראל.

== תולדות חייו ==
נולד ברובע קווינס בניו יורק. ב-1954 הוסמך לרבנות על ידי בית המדרש לרבנים באמריקה והחל ללמד במוסד. במקביל קיבל תואר דוקטור בלימודי המזרח הקדום מאוניברסיטת פנסילבניה. ב-1970 נשא לאשה את יוכבד יהודית הרשלג והשניים חילקו את זמנם בין ביתם בניו יורק ובין דירתם בירושלים.

במשך כארבעים שנים נאבק מופס עם מחלת פרקינסון.

== מחקריו ==
במסגרת עבודתו החיל מופס את עקרונות המחקר הפילולוגי-היסטורי על חקר המקרא. 

עבודתו הראשונית על מכתבי יב, שראתה אור ב-1969 בספר Studies in the Aramaic Legal Papyri from Elephantine, ניתחה אוצר של תעודות משפטיות בארמית שנכתבו בקהילה היהודית ששכנה באי יב שבמצרים במאה ה-5 לפנה"ס, ביחס לקובצי חוקים ממצרים העתיקה וממסופוטמיה והשוותה אותם עם חוקי המקרא.

ספרו "אהבה ושמחה: חוק, לשון ודת במקרא ובספרות חז"ל" (Love and Joy: Law, Language and Religion in Ancient Israel ;1995) ניתח את התהוותה של תרבות ישראל הקדומה תוך ניתוח משווה עם כתבים של תרבויות סמוכות באמצעות שילוב כלים תאולוגיים, היסטוריים ופילולוגיים.

ספרו "אישיותו של אלוהים: תאולוגיה מקראית, אמונה אנושית ודמות האל" (2008; The Personhood of God: Biblical Theology, Human Faith And the Divine Image) מציג תזה תאולוגית-פילולוגית על דמותו של אלוהים כדמות אישית, בעלת סממנים אנושיים.

== ספריו ==
* אהבה ושמחה: חוק, לשון ודת במקרא ובספרות חז"ל, הוצאת מאגנס, 1995 [http://www.magnespress.co.il/Book/%D7%90%D7%94%D7%91%D7%94+%D7%95%D7%A9%D7%9E%D7%97%D7%94.aspx?code=45-101094 על הספר באתר ההוצאה] 
* אישיותו של אלוהים: תאולוגיה מקראית, אמונה אנושית ודמות האל, הוצאת כתר ומכון הרטמן, 2008

== קישורים חיצוניים ==
* 

* [http://forward.com/news/120565/yochanan-muffs-scholar-of-bible-law-and-languages/ נקרולוג], פארווערטס, 9 בדצמבר 2009
* [http://www.hayadan.org.il/gods-personality-0501083 המבוא לספר "אישיותו של אלוהים"]
* [http://mikranet.cet.ac.il/pages/item.asp?item=13512&author=2448 הנחות היסוד של החוק הפלילי במקרא] (4 חלקים), עם משה גרינברג וגרשון דוד כהן

==הערות שוליים==

קטגוריה:רבנים קונסרבטיבים אמריקאים
קטגוריה:סגל בית המדרש לרבנים באמריקה
קטגוריה:חוקרי מקרא
קטגוריה:חוקרי יהדות יהודים אמריקאים
קטגוריה:אמריקאים שנולדו ב-1932
קטגוריה:אמריקאים שנפטרו ב-2009
אוגוסטה, נסיכת הסן-קאסל

אוגוסטה, נסיכת הסן-קאסל (בגרמנית: Auguste von Hessen-Kassel; 25 ביולי 1797 – 6 באפריל 1889) הייתה אשתו של הנסיך אדולפוס, דוכס קיימברידג'.

==ביוגרפיה==
אוגוסטה נולדה באופנבך ב-25 ביולי 1797, לפרידריך, נסיך הסן-קאסל ולקרולינה, נסיכת נסאו-אוזינגן, בתו של קרל וילהלם, נסיך נסאו-אוזינגן. אוגוסטה הייתה נינתו של ג'ורג' השני, מלך בריטניה, שהיה אבי סבתה מרי, נסיכת בריטניה.

ב-7 במאי 1818 התחתנה אוגוסטה בקאסל עם הנסיך אדולפוס, דוכס קיימברידג', בנו של ג'ורג' השלישי, מלך הממלכה המאוחדת, וב-1 ביוני אותה שנה התקיים טקס נוסף בארמון בקינגהאם בלונדון. עם נישואיה קיבלה אוגוסטה את התואר דוכסית קיימברידג'.

לאחר נישואיהם התגוררו בני הזוג בהנובר, שם כיהן בעלה כמשנה למלך בשם אחיו ג'ורג' הרביעי, מלך הממלכה המאוחדת וויליאם הרביעי, מלך הממלכה המאוחדת. ב-20 ביוני 1837 עלתה לשלטון בממלכה המאוחדת אחייניתו של הנסיך אדולפוס, המלכה ויקטוריה, לכן פסק איחוד הכתרים שנמשך 123 שנים בין הממלכה המאוחדת וממלכת הנובר, מאחר שעל פי חוקי הירושה של ממלכת הנובר, אישה לא יכלה לרשת את הכתר.

בעקבות המלכתה של ויקטוריה הומלך בהנובר דוכס קמברלנד ונקרא ארנסט אוגוסט הראשון, מלך הנובר. משהתייתר תפקיד המשנה למלך, שבו הנסיך אדולפוס ואוגוסטה לממלכה המאוחדת. לאחר חזרתם לבריטניה התגוררו בני הזוג בבית קיימברידג', ולאחר מכן התגוררו בארמון סנט ג'יימס.

בשנת 1850 מת בעלה הנסיך אדולפוס, דוכס קיימברידג', וב-6 באפריל 1889 39 שנים מאוחר יותר מתה אוגוסטה.

==משפחתה==
בשנת 1818 התחתנה אוגוסטה עם הנסיך אדולפוס, דוכס קיימברידג', ממנו נולדו לה 3 ילדים:
* הנסיך ג'ורג', דוכס קיימברידג' (1819–1904), התחתן עם שרה לואיזה פיירברד'ר.
* הנסיכה אוגוסטה מקיימברידג' (1822–1916), התחתנה עם פרידריך וילהלם, הדוכס הגדול של מקלנבורג-שטרליץ.
* הנסיכה מרי אדלייד מקיימברידג' (1833–1897), התחתנה עם פרנסיס, דוכס טק; אחת מבנותיהן הייתה הנסיכה מרי מטק, לימים רעייתו של המלך ג'ורג' החמישי וסבתה של המלכה אליזבת השנייה.

==אילן יוחסין==

==קישורים חיצוניים==

קטגוריה:ילידות 1797
קטגוריה:נסיכות בריטיות
קטגוריה:נסיכות הסן-קאסל
קטגוריה:בית הסן
קטגוריה:אישים הקבורים בקפלת ג'ורג' הקדוש בטירת וינדזור
קטגוריה:נפטרות ב-1889
מריה, נסיכת הסן-קאסל

מריה, נסיכת הסן-קאסל (בגרמנית: Marie von Hessen-Kassel; 21 בינואר 1796 – 30 בדצמבר 1880) הייתה אשתו של גאורג, הדוכס הגדול של מקלנבורג-שטרליץ.

==ביוגרפיה==
מריה נולדה בהנאו ב-21 בינואר 1796, לפרידריך, נסיך הסן-קאסל ולקרולינה, נסיכת נסאו-אוזינגן, בתו של קרל וילהלם, נסיך נסאו-אוזינגן. מריה הייתה נינתו של ג'ורג' השני, מלך בריטניה, שהיה אבי סבתה מרי, נסיכת בריטניה.

ב-12 באוגוסט 1817 התחתנה מריה בקאסל עם גאורג, הדוכס הגדול של מקלנבורג-שטרליץ, ממנו היו לה 4 ילדים.

בשנת 1860 מת בעלה גאורג, הדוכס הגדול של מקלנבורג-שטרליץ, ובנה פרידריך וילהלם, הדוכס הגדול של מקלנבורג-שטרליץ עלה לשלטון במקומו. ב-30 בדצמבר 1880 20 שנים מאוחר יותר מתה מריה, ונקברה באחוזת משפחתה בהנאו.

==משפחתה==
בשנת 1817 התחתנה מריה עם גאורג, הדוכס הגדול של מקלנבורג-שטרליץ, ממנו נולדו לה 4 ילדים:
* לואיזה, דוכסית מקלנבורג (1818–1842)
* פרידריך וילהלם, הדוכס הגדול של מקלנבורג-שטרליץ (1819–1904)
* קרולינה מריאנה, דוכסית מקלנבורג (1821–1876), התחתנה עם פרדריק השביעי, מלך דנמרק
* גאורג אוגוסט, דוכס מקלנבורג-שטרליץ (1824–1876)

==אילן יוחסין==

==קישורים חיצוניים==

* 

קטגוריה:נסיכות הסן-קאסל
קטגוריה:בית הסן
קטגוריה:ילידות 1796
קטגוריה:נפטרות ב-1880
Prayer Before Birth

Prayer Before Birth הוא שיר מאת המשורר האירי לואיס מקנייס  בשנת 1944, בעת מלחמת העולם השנייה. בשיר מבטא מקנייס את פחדו מפני יכולתה של עריצות העולם לפעול על תמימותו של ילד. 

השיר מכיל נושאים ודגשים דתיים, באמצעות שימוש בדימויים. הילד יכול להיראות כדימוי (מטפורה) של ישו, וכך השיר מתייחס לכאורה לנושאים מסוימים ולאירועים שכביכול התרחשו בתקופת חייו של ישו. 

בשיר נעשה שימוש רב באליטרציה ובאסונאנס - "strong drugs dope me, with wise lies lure me" - כדי ליצור קצב. 

== פרשנות ==
השיר הוא פניה מיוסרת מפיו של תינוק שטרם נולד, ברחם אמו. הילד מבקש את הגנתם של גורמים אלוהיים ומבקש מחילה על כל מעשי הרשע שיעשה ברגע שייצא מתחומי דאגתה והגנתה של אמו. השיר הוא דרמטי ואינטנסיבי, ומביע הצהרה גורפת בדבר מצבו העגום של העולם. 

החיים הם חוויה כואבת, ועצם הימצאותו של האדם מחוץ לרחם מתואר כחוויה מבעיתה. תחינתו של הילד היא ייצוג של ייסורי המשורר, צערו ופחדו בעולם שהפך בהתמדה וביציבות לגיהנום - תקופת מלחמת העולם השנייה. 

המשורר מצייר תמונה של עולם נטול חמלה, אהבה וחרטה, דרך פנייתו הלופתת של התינוק שטרם נולד. השיר משקף את הסתייגותו של המשורר מהקיום, את חוסר התקווה שלו ביחס למחשבה שהעולם יוכל לתקן את עצמו, את סברתו שהעולם מנציח את עוולותיו באופן מסלים, בדפוס של אלימות הולכת וגוברת. 

מקנייס מאשים את המין האנושי "for the sins that in me the world shall commit" ("על החטאים שבאמצעותי יבצע העולם"). החזרה על "I am not yet born" נועדה להדגיש את תמימותו של הילד. מקנייס משתמש בדימוי האדם ל"בורג במכונה" כדי להראות כי לתחושתו, החברה תעצב את הילד כך שזה יהיה חלק מכל מה שסביבו, וכך יהיה הילד חסר ערך, חסר חשיבות, ורק חלק ממנגנון שמשתף פעולה עם הרוע. המסקנה המתבקשת היא שהילד חי חיים שמבטאים בגידה של כל הסובב, וסופו שיבגוד גם הוא. השיר מביע התנצלות מראש על מותו של האדם, לאחר שחי כאוטומט קטלני. מסקנה זו מציעה תמונת עולם שהווייתו אינה אלא גיהנום. 

עם זאת, בשיר חוזרת ונשנית פניה בבקשה לעזרתם של כוחות עליונים. כך מבטא השיר מתח בין המסקנה הפסימית הזו, בדבר גורלו של האדם והמעשים השליליים שיעשה בחייו, לבין התקווה לכך שיאזור מספיק כוח, ויקבל תמיכה מגורמים עליונים, לשם התנהגות מוסרית וראויה. 

==קישורים חיצוניים==
* [http://www.poemhunter.com/poem/prayer-before-birth/ השיר באתר Poem Hunter]

קטגוריה:שירי 1944
קטגוריה:שירים באנגלית